Jakutijos Vidurio lyguma
Jakutijos Vidurio lyguma (rus. Центральноякутская равнина), Jakutijos Vidurio žemuma, Viliujo žemuma – lyguma Rusijoje, Rytų Sibire, Jakutijoje, Lenos ir Viliujo tarpupyje. Aukštis iki 400 m. Visur paplitęs amžinasis įšalas; gausu termokarstinių ežerėlių, pingų, alasų. Didžiąją lygumos dalį dengia maumedžių ir maumedžių-pušų miškai su pievinių stepių ir pelkių plotais. Akmens anglių telkiniai (Lenos anglies baseinas), taip pat yra geležies, polimetalų rūdų, aukso, deimantų, gamtinių dujų, skalūnų.